באיזה גודל של מסך כדאי לבחור?
התשובה תלויה במידות החדר שבו תתקינו את הטלוויזיה ובסכום הכסף שאתם יכולים להוציא עליה. כמובן שלא מדובר במדע מדויק, אבל כלל האצבע המיתולוגי שנהוג להסתמך עליו קובע שכדי לחשב את גודל המסך המומלץ, יש להכפיל את מרחק הצפייה (במטרים) ב-15. מדובר בחישוב פשוט שכל אחד יכול לעשות. כמובן שנוסחת הקסם הזאת איבדה את הרלוונטיות שלה בזכות השיפור המשמעותי ברזולוציה של התמונה. מסכי 4K איכותיים יספקו תמונה מפורטת וברורה ללא מריחות ועיוותים גם אם תשבו קרוב אליה.
he
האם אפשר לחבר לטלוויזיה מכשירים אנלוגיים ישנים?
רוב הדגמים אינם מצוידים ביותר משני חיבורי קומפוזיט רגילים, בעוד שזמנו של חיבור S-video עבר והוא עומד להיכחד ולצאת משימוש. אז נכון שמכשירים כמו נגן DVD או מכשיר ווידאו עומדים להפוך לפריטי אספנות, אבל אם אתם עדיין משתמשים בהם, תחפשו מכשיר עם חיבורים מתאימים.
he
האם עדיף לקנות טלוויזיה של HD או 4K?
אחת מההחלטות החשובות ביותר שתצטרכו לקבל היא על איזו רזולוציה ללכת. האם כדאי להשקיע בטלוויזיית 4K מתקדמת או להסתפק בתקן HD מיושן יותר? כמובן שזה תלוי בהעדפות, בתקציב ובמטרות השימוש שלכם. למרות שאין הרבה תוכן ברזולוציית 4K, דגמים מתקדמים יותר יכולים לשדרג תוכן רגיל בתקן HD לאיכות 4K עוצרת נשימה. עם זאת, קחו בחשבון שבמסכים קטנים יש פחות משמעות לרזולוציה. אז אם גודל המסך קטן מ-65 אינץ, תוכלו להסתפק גם ברזולוציית Full HD.
he
כמה שקעי HDMI צריך שיהיו בטלוויזיה שלי?
טלוויזיה שתציבו בסלון צריכה להגיע עם 3 יציאות HDMI לפחות. תאמינו לי שהחיבורים האלה יתמלאו מהר, במיוחד אם תצטרכו לחבר סטרימר או קונסולת משחקים.
he
מה אם אני רוצה לחבר את הטלוויזיה למערכת קולנוע ביתית?
אם אינכם מתכוונים לרכוש מערכת שמע מתקדמת, תבדקו לעומק את איכות ועוצמת הרמקולים המובנים במכשיר שאתם שוקלים לרכוש. סאונד חלש ובעייתי יכול לפגוע בחוויית הצפייה שלכם. אבל, אם אתם מתכוונים להשקיע בקולנוע ביתי ולחבר את הטלוויזיה למגברים ולרמקולים חיצוניים, אין שום טעם להשקיע בדגם עם מערכת שמע עוצמתית ומשוכללת במיוחד.
he
מה אם אני רוצה לתלות את הטלוויזיה על הקיר?
לפני שתתלו את הטלוויזיה החדשה שלכם, תוודאו שהקיר בנוי היטב ומסוגל לשאת את משקל המסך. הדבר האחרון שאתם רוצים זה לתלות את המסך החדש והנוצץ שקניתם על קיר רעוע ושברירי שאינו יכול להחזיק אותו. חבל שהוא יתרסק לרצפה ויישבר לרסיסים קטנים. עדיף להשקיע במתקן תלייה מתכוונן שיתאים לצרכים שלכם.
he